เรื่องร้องเรียน (ความปลอดภัย,ป้าย,ถนน,ร้องเรียน) วันที่ 2023-07-15 06:22:36 — แขวงดุสิต เขตดุสิต กรุงเทพมหานคร
ขออนุญาตส่งเรื่อง ขอความอนุเคราะห์ให้ทาง "กทม." และ "สำนักการจราจรและขนส่ง" ดำเนินการติดตั้งเสาป้ายรถเมล์ "BUS STOP ที่หยุดรถประจำทาง" เสาสีเทา ป้ายสีฟ้า มีโลโก้ของ กทม. และกรมการขนส่งทางบก

บริเวณป้ายรถเมล์ชั่วคราว สี่แยกวชิระ ถนนสุโขทัย (ขาออก) ใกล้กับ ศูนย์เยาวชนชุมชนสวนอ้อย 

เนื่องจากจุดดังกล่าวเป็นป้ายชั่วคราวของทาง รฟม. และรถเมล์มักจะไม่จอดป้าย ผู้โดยสารต้องวิ่งออกไปขึ้นรถกลางถนน เลน 3 ซึ่งรถบางคันก็ไม่รับผู้โดยสาร โดยอ้างว่า "ไม่ใช่ป้ายรถเมล์ที่ถูกต้องตามกฎหมาย"

และการก่อสร้างรถไฟฟ้าสายสีม่วงใต้ ใช้ระยะเวลาที่ยาวนานมาก การที่ทาง กทม. จะใคร่อนุเคราะห์ นำเสาป้ายรถเมล์ BUS STOP ที่ถูกต้องตามกฎหมายมาติด นั้นคุ้มค่าต่อการใช้งานมาก และเพิ่มความปลอดภัยให้กับผู้โดยสารทุกกลุ่มวัย ทั้ง ผู้สูงอายุ (ที่มาใช้บริการ รพ.วชิรพยาบาล) , นักเรียน และประชาชนทั่วไป เป็นอย่างมาก

จึงขออนุญาตส่งเรื่องเพื่อให้ทาง กทม. พิจารณา เพื่อติดตั้งเสาป้ายรถเมล์ BUS STOP ในจุดดังกล่าวด้วยครับ

ผู้ร้องเรียนได้ส่งเรื่องไปทาง รฟม. แล้ว และส่งมาทาง กทม. อีกหนึ่งช่องทาง อยากให้ประสานงาน และช่วยกันติดตั้งเสาป้ายรถเมล์ โดยคำนึงถึงผลประโยชน์และความปลอดภัยของผู้ใช้บริการรถเมล์เป็นหลัก

[ ขอบคุณครับ ]